تورکیه‌دن قیبریس روم رهبرلیگینه اعتراض
خاریجی ایشلر ناظیرلیگی، روم رهبرلیگی‌نین، کربوهیدروژن فعالیت‌لری ایچنده، شرق آغدنیزینه سونداژ گمی‌لری گؤندرمه‌سی اوزرینه یازیلی بیر آچیقلاما یایینلادی.
روم رهبرلیگی‌نین رفتارینا قارشی‌لیق کووردیناسیون ایچریسینده، لازیم اولان قارشیلیغین وئریله‌جگی ایفاده ائدیلن آچیقلامادا
"جنوبی قیبریس روم رهبرلیگی‌نین آدانین اورتاق صاحبی اولان قیبریس تورک‌لری‌نین طبیعی قایناق‌لار اوزرین‌دکی اصل حاق‌لارینی گؤزاردی ائده‌رک، شرق آغدنیزیده تک طرف‌لی اولا‌راق داوام ائتدیردیگی کربوهیدروژن فعالیتی یاخین‌دان تعقیب ائدیلمکده‌دیر" دئییلدی.
آچیقلامادا؛
"تورکیه، جنوبی قیبریس روم رهبرلیگی‌نین بو مسئولیت‌سیز آددیم‌لارینا قارشی لازیم‌لی خبردارلیق‌لاری ان باشین‌دان بو یانا یاپمیشدیر.اساسن، قیبریس کونفرانسی ایله بیرلیکده، تورک طرفی‌نین بوتون یاخشی نیت‌لی تلاش‌لارینا باخمایا‌راق موذاکیره پروسه‌سی‌نین نتیجه‌سیز قالماسی‌نین اساس سببی‌نین روم طرفی‌نین اؤزونو آدانین تک صاحبی اولا‌راق گؤرمه آنلاییشی اولدوغو آچیقدیر.تورکیه هم اؤز قیته ساهانلیغینداکی حاق و منفعت‌لرینی قوروماقدا، هم قیبریس تورک طرفینه دستگینی داوام ائتدیرمکده قرارلی‌دیر. بو چرچیوه‌ده، روم طرفی‌نین قیبریس تورک‌لری‌نین آدانین اطرافین‌داکی طبیعی قایناق‌لار اوزرین‌دکی قانونی حاق‌لارینی گؤرممزلیک‌دن گله‌رک ایجرا ائتدیگی تک طرف‌لی فعالیت‌لرینه، شما‌لی قیبریس تورک جمهوریتی حکومتی ایله کووردیناسیون ایچریسینده لازیم اولان جواب وئریله‌جک. " دئییلدی.
